Diari Oficial de la Generalitat Valenciana


Sumari del DOGV 5088, del 08-09-2005 (2005/9964)

Informació pública de l'alternativa tècnica del programa d'actuació integrada de la UE núm. 9 Pou d'Avall-2 (Benissa).
----------------------------------------------------------------------------------------------------------------------

### Dades del document

Número de DOGV
:   5088

Data del DOGV
:   08-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9964


Organisme emissor
:   Residencial Btb, SL

Tipus de document
:   Anunci

Informació pública de l'Alternativa Tècnica del Programa d'Actuació Integrada de la U.E. núm. 9 Pou d'Avall-2 (Benissa). [2005/X9964]
  
Residencial BTB, SL, domiciliada a Ondara (Alacant), c/ Gonçal Ortolà núm. 12, CIF núm. B-03964673, als efectes del que disposen els arts. 46 i 48 de la Llei Reguladora de l'Activitat Urbanística (LRAU), sotmet a informació pública l'Alternativa Tècnica per al desenvolupament del Programa d'Actuació Integrada de la Unitat d'Execució núm. 9 Pou d'Avall-2, prevista en el Pla General de Benissa. La proposta de programa es compon de memòria de l'alternativa tècnica, projecte d'urbanització amb els seus annexos i projecte de reparcel·lació; la finalitat dels quals és procedir a la gestió i urbanització de tal àmbit.
  
Dita proposada de Programa se sotmet a informació pública, durant vint dies hàbils, a comptar de la publicació d'este anunci en el Diari Oficial de la Generalitat Valenciana; i podrà ser examinada en l'Ajuntament de Benissa, siti a la Plaça del Portal núm. 1, en dies i hores d'oficina (un exemplar complet de la documentació va ser depositat el dia 29.6.2005, amb número de Registre d'Entrada 7305); i en la Notaria de José Miguel de Lamo Iglesias, sítia al carrer Pere Crespo núm. 5 baixos, de Benissa, on s'ha protocol·litzat la dita documentació, sota acta amb el número 1256 de protocol de data 17 d'agost de 2005, i podrà ser consultada en dies hàbils en horari de 10 a 14 hores. Qualsevol persona podrà obtindre còpia de l'acta de protocol·lització de la documentació, a costa seua, o sol·licitar que aquesta li siga exhibida.
  
Dins del mencionat termini d'informació pública podran presentar-se, davant l'Ajuntament de Benissa, al·legacions al Programa i també altres alternatives tècniques que pretenguen competir amb l'exposada al públic, sense perjuí del dret de pròrroga previst en la mencionada llei. Finalitzat el termini indicat, o el de pròrroga si és el cas, en els cinc dies hàbils següents podran presentar-se davant l'Ajuntament, en plica tancada, proposicions juridicoeconòmiques per a executar qualsevol de les alternatives tècniques que s'hagen formulat. L'acte d'obertura de pliques tindrà lloc a l'Ajuntament l'endemà hàbil de la conclusió del termini per a presentar-les. Durant els deu dies següents a l'obertura de pliques, totes les actuacions estaran a la vista per a consulta i al·legacions.
  
Als efectes previstos en l'art. 594 de la Llei de Règim Jurídic de les Administracions Públiques i del Procediment Administratiu Comú, es fa constar que este anunci es dirigix així mateix als titulars de béns i drets afectats per l'actuació, per si no fóra possible la notificació individualitzada a algun d'ells; servint la present publicació a este efecte per als qui siguen desconeguts, se n'ignore el lloc de notificació o, intentada esta, no s'haguera pogut practicar.